wannaphong/clean_thaiwikipedia huggingface dataset:
# เจ้าชายออสการ์ ดยุกแห่งสกอเน
เจ้าชายออสการ์ คาร์ล โอลอฟ ดยุกแห่งสกอเน (ประสูติ: 2 มีนาคม พ.ศ. 2559) เป็นพระราชโอรสในเจ้าหญิงวิกตอเรีย มกุฎราชกุมารีแห่งสวีเดน กับเจ้าชายดาเนียล ดยุกแห่งเวสเตร์เยิตลันด์ และเป็นพระราชนัดดาในสมเด็จพระราชาธิบดีคาร์ลที่ 16 กุสตาฟ กับสมเด็จพระราชินีซิลเวีย พระองค์อยู่ในลำดับที่สามแห่งการสืบราชบัลลังก์สวีเดนต่อจากพระชนนี และเจ้าหญิงเอสแตล ดัชเชสแห่งเอิสเตร์เยิตลันด์ พระภคินี

 พระประวัติ 
วันที่ 4 กันยายน พ.ศ. 2558 สำนักพระราชวังสวีเดนได้ออกแถลงการณ์ว่ามกุฎราชกุมารีทรงพระครรภ์พระราชบุตรพระองค์ที่สองและจะประสูติภายในเดือนมีนาคม พ.ศ. 2559

เจ้าชายออสการ์ประสูติเมื่อเวลา 20.28 น. ของวันที่ 2 มีนาคม พ.ศ. 2559 ณ โรงพยาบาลมหาวิทยาลัยคาโรลินสกา กรุงสต็อกโฮล์ม เมื่อแรกประสูติพระองค์มีน้ำหนัก 3.655 กิโลกรัม และมีความยาวพระวรกาย 52 เซนติเมตร ส่วนพระนามได้รับพระราชทานจากพระอัยกาฝ่ายพระชนนี หลังจากมีพระประสูติกาลราชสำนักได้มีการยิงสลุตถวายสดุดีจำนวน 21 นัด

ส่วนพระอิสริยยศ ดยุกแห่งสกอเน เป็นตำแหน่งเจ้าทางตอนใต้ของประเทศในอดีตซึ่งเป็นที่รู้จักในภาษาอังกฤษว่า สกาเนีย (Scania) มียุพราชสองพระองค์ที่ดำรงพระยศนี้ก่อนขึ้นครองราชสมบัติคือ พระเจ้าคาร์ลที่ 15 และสมเด็จพระเจ้ากุสตาฟที่ 6 อดอล์ฟแห่งสวีเดน
# แหล่งตู่ซี
แหล่งตู่ซี ตั้งอยู่บนพื้นที่ภูเขาทางตะวันตกเฉียงใต้ของประเทศจีน เต็มไปด้วยมรดกที่ยังคงหลงเหลือของชนเผ่าต่าง ๆ ซึ่งบรรดาหัวหน้าเผ่าจะได้รับการแต่งตั้งจากรัฐบาลและใช้ชื่อว่า 'ถูซือ' ชนเผ่านี้ปกครองดินแดนแห่งนี้ตั้งแต่ช่วงศตวรรษที่ 13 ถึง ช่วงต้นศตวรรษที่ 20
ระบบถูซือเป็นผลต่อยอดมาจากระบบปกครองชนกลุ่มน้อยของราชวงศ์จีนใน 3 ศตวรรษก่อนคริสตกาล เพื่อให้เกิดความเป็นหนึ่งเดียว ในขณะเดียวกันก็ยังทำให้ชนกลุ่มน้อยต่างๆ สามารถรักษาจารีตประเพณีและวิถีชีวิตของตัวเองเอาไว้ได้ ป้อมปราการที่หลงเหลือในดินแดนแห่งนี้ ยังเป็นหลักฐานอย่างดีของลักษณะการปกครองดังกล่าว
มรดกโลก
แหล่งตู่ซีได้รับการลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 39 เมื่อปี 2558 ที่เมืองบอนน์ ประเทศเยอรมนีด้วยข้อกำหนดและหลักเกณฑ์ในการพิจารณา ดังต่อไปนี้
(ii) - เป็นสิ่งที่มีอิทธิพลยิ่ง ผลักดันให้เกิดการพัฒนาสืบต่อมาในด้านการออกแบบทางสถาปัตยกรรม อนุสรณ์สถาน ประติมากรรม สวน และภูมิทัศน์ ตลอดจนการพัฒนาศิลปกรรมที่เกี่ยวข้อง หรือการพัฒนาการตั้งถิ่นฐานของมนุษย์ ซึ่งได้เกิดขึ้นในช่วงเวลาใดเวลาหนึ่ง หรือบนพื้นที่ใด ๆ ของโลกซึ่งทรงไว้ซึ่งวัฒนธรรม
(iii) - เป็นสิ่งที่ยืนยันถึงหลักฐานของวัฒนธรรมหรืออารยธรรมที่ปรากฏให้เห็นอยู่ในปัจจุบันหรือว่าที่สาบสูญไปแล้ว
# ออสติน แอรีส์
แดเนียล เฮลี โซลเวิลด์ จูเนียร์ (Daniel Healy Solwold Jr.; 15 เมษายน ค.ศ. 1978) เป็นที่รู้จักดีภายใต้ชื่อ ออสติน แอรีส์ (Austin Aries) เป็นนักมวยปล้ำอาชีพชาวอเมริกันที่ปล้ำให้กับหลายสมาคมไม่ว่าจะเป็น ดับเบิลยูดับเบิลยูอี (WWE), โทเทิลนอนสต็อปแอคเชินเรสต์ลิง (TNA) และริงออฟออเนอร์ (ROH) ใน TNA เขาได้แชมป์ TNA X Division Championship 6สมัย กับสมัยแรกของเขาเป็นเวลานาน 301 วันและยังคงเป็นที่ยาวที่สุดในประวัติศาสตร์ของการแข่งขันชิงแชมป์ TNA World Heavyweight Championship TNA World Tag Team Championship และแชมป์ทริปเปิลคราวน์ คนที่5 ของ TNA นอกจากนี้ยังเป็นแชมป์ ROH World Championship ของ ROH และได้แชมป์ของสมาคมอื่นๆมากมายAustin Aries' Twitter page

แชมป์และรางวัล
 Unify Championship Entertainment
 Unify World Championship (First, 1 time)
 Defiant Wrestling
 Defiant Championship (1 time)
 DEFY Wrestling
 DEFY Wrestling Championship (1 time)
 European Pro Wrestling
 EPW Heavyweight Championship (1 time)
 International Pro Wrestling: United Kingdom
 IPW:UK World Championship (1 time)
 Mid-American Wrestling
 MAW Junior Heavyweight Championship (1 time)
 Midwest Championship Wrestling
 MCW Light Heavyweight Championship (1 time)
 Midwest Independent Association of Wrestling
 MIAW Cruiserweight Championship (2 times)
 Minnesota Independent Wrestling
 MIW Cruiserweight Championship (2 times)
 NWA Midwest
 NWA Midwest X Division Championship (1 time)
 Neo Pro Wrestling
 NPW Cruiserweight Championship (2 times)
 NPW Cruiserweight Championship Tournament (2002)
 Pro Wrestling Illustrated
 Ranked No. 12 of the top 500 wrestlers in the PWI 500 in 2013
 Pro Wrestling WAR
 PWW Heavyweight Championship (1 time)
 Ring of Honor
 ROH World Championship (2 times)
 ROH World Tag Team Championship (1 time) – with Roderick Strong
 Steel Domain Wrestling
 SDW Tag Team Championship (1 time) – with Ted Dixon
 Total Nonstop Action Wrestling/Impact Wrestling
 Impact Grand Championship (1 time)
 TNA World Heavyweight Championship/Impact World Championship (3 times)
 TNA World Tag Team Championship (1 time) – with Bobby Roode
 TNA X Division Championship (6 times)
 Feast or Fired (2015 – TNA World Heavyweight Championship contract)
 Gold Rush Tournament (2014)
 X Division Showcase (2011)
 Fifth TNA Triple Crown Champion
 Fifth Impact Grand Slam Championhttp://impactwrestling.com/double-main-event-thursday-night-aries-vs-sydal-lashley-vs-cage/
 World Series Wrestling
 WSW World Heavyweight Championship (2 times)
 Xtreme Wrestling Alliance
 XWA Xtreme Rumble (2018)
# เทียนชานในซินเจียง
ประกอบด้วยพื้นที่ 4 พื้นที่ ได้แก่ โทมูร์ คาลาจุน-เควอร์เตอหนิง ปาอินปูคูเคอ และปกตา (Tomur, Kalajun-Kuerdening, Bayinbukuke and Bogda) รวมพื้นที่ 606,833 เฮกแตร์ (6,068.33 ตร.กม. หรือ 3,792,706 ไร่) พื้นที่เหล่านี้เป็นส่วนหนึ่งของระบบภูเขาเทียนชานแห่งเอเชียกลาง ซึ่งเป็นหนึ่งในเทือกเขาที่ใหญ่ที่สุดของโลก ซินเจียงเทียนชานมีรูปลักษณะภูมิประเทศทางกายภาพที่โดดเด่นเป็นเอกลักษณ์ และมีพื้นที่ที่มีทิวทัศน์งดงาม ได้แก่หิมะและภูเขาหิมะที่มียอดปกคลุมด้วยน้ำแข็ง ป่าและทุ่งหญ้าที่บริสุทธิ์ แม่น้ำและทะเลสาบที่ใสสะอาด และหุบเขาหินแดง ภูมิทัศน์เหล่านี้ตัดกันกับภูมิทัศน์ของทะเลทรายอันกว้างใหญ่ที่อยู่ติดกัน ก่อให้เกิดภาพตรงกันข้ามของสภาพแวดล้อมของความร้อนและความหนาว ความแห้งและความเปียก ความเปล่าเปลี่ยวและความอุดมสมบูรณ์ สภาพพื้นที่และระบบนิเวศยังคงรักษาสภาพเดิมไว้ตั้งแต่ยุคไพลโอซีน และเป็นตัวอย่างที่โดดเด่นของกระบวนการวิวัฒนาการทางชีววิทยาและนิเวศวิทยา แหล่งนี้ยังมีพื้นที่แผ่เข้าไปภายในทะเลทรายตากลิมากัน ซึ่งเป็นหนึ่งในทะเลทรายที่ใหญ่ที่สุดและอยู่บนพื้นที่สูงที่สุดของโลก มีชื่อเสียงด้วยเนินทรายขนาดใหญ่และพายุทรายที่รุนแรง ยิ่งไปกว่านั้น ซินเจียงเทียนชานยังเป็นถิ่นที่อยู่ของพืชพันธุ์เฉพาะถิ่นและพืชพันธุ์โบราณ ซึ่งบางชนิดหายากและอยู่ในภาวะเสี่ยงต่อการสูญพันธุ์
มรดกโลก
เทียนชานในซินเจียงได้รับลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 37เมื่อปี 2556ที่กรุงพนมเปญ ประเทศกัมพูชาด้วยข้อกำหนดและหลักเกณฑ์ในการพิจารณา ดังต่อไปนี้
(vii) - เป็นตัวอย่างที่เด่นชัดของการเป็นตัวแทนในวิวัฒนาการสำคัญต่าง ๆ ในอดีตของโลก เช่น ยุคสัตว์เลื้อยคลาน ยุคน้ำแข็ง ซึ่งสะท้อนให้เห็นถึงการพัฒนาความหลากหลายทางธรรมชาติบนพื้นโลก
(ix) - เป็นแหล่งที่เกิดจากปรากฏการณ์ทางธรรมชาติที่มีเอกลักษณ์หายากหรือสวยงามเป็นพิเศษ เช่น แม่น้ำ น้ำตก ภูเขา
# วอลเลย์บอลหญิงทีมชาติโคลอมเบีย
วอลเลย์บอลหญิงทีมชาติโคลอมเบีย  เป็นตัวแทนของประเทศโคลอมเบียในการแข่งขันวอลเลย์บอลระดับนานาชาติ ทีมนี้ได้รับรางวัลเหรียญระดับทวีปครั้งแรกในปี ค.ศ. 1991 ในการแข่งขันวอลเลย์บอลชิงแชมป์อเมริกาใต้ โดยทีมนี้โดดเด่นมากในทวีปอเมริกาใต้ต่อจากประเทศบราซิลและประเทศเปรู

 รางวัล 
 วอลเลย์บอลเวิลด์กรังด์ปรีซ์ 
 2015 – อันดับที่ 23
 2016 – อันดับที่ 24

 แพนอเมริกันเกมส์ 
 1971 – อันดับที่ 7

 วอลเลย์บอลแพน-อเมริกันคัพ 
 2012 – อันดับที่ 11
 2013 – อันดับที่ 9
 2014 – อันดับที่ 7
 2015 – อันดับที่ 8
วอลเลย์บอลหญิง ชาเลนเจอร์ คัพ
2018 — อันดับ 2

 วอลเลย์บอลชิงแชมป์อเมริกาใต้ 

 1951 – ไม่ได้เข้าร่วมการแข่งขัน
 1956 – ไม่ได้เข้าร่วมการแข่งขัน
 1958 – ไม่ได้เข้าร่วมการแข่งขัน
 1961 – ไม่ได้เข้าร่วมการแข่งขัน
 1962 – ไม่ได้เข้าร่วมการแข่งขัน
 1964 – ไม่ได้เข้าร่วมการแข่งขัน
 1967 – ไม่ได้เข้าร่วมการแข่งขัน
 1969 – อันดับที่ 6
 1971 – อันดับที่ 7
 1973 – อันดับที่ 7
 1975 – ไม่ได้เข้าร่วมการแข่งขัน
 1977 – ไม่ได้เข้าร่วมการแข่งขัน
 1979 – ไม่ได้เข้าร่วมการแข่งขัน
 1981 – ไม่ได้เข้าร่วมการแข่งขัน
 1983 – อันดับที่ 5
 1985 – อันดับที่ 4
 1987 – ไม่ได้เข้าร่วมการแข่งขัน
 1989 – ไม่ได้เข้าร่วมการแข่งขัน
 1991 – ไฟล์:Med 3.png เหรียญทองแดง
 1993 – อันดับที่ 4
 1995 – อันดับที่ 5
 1997 – อันดับที่ 6
 1999 – ไม่ได้เข้าร่วมการแข่งขัน
 2001 – ไม่ได้เข้าร่วมการแข่งขัน
 2003 – อันดับที่ 4
 2005 – ไม่ได้เข้าร่วมการแข่งขัน
 2007 – อันดับที่ 6
 2009 – อันดับที่ 4
 2011 – อันดับที่ 4
 2015 – ไฟล์:Med 3.png เหรียญทองแดง

 แหล่งข้อมูลอื่น 
Official website
FIVB profile

โคลอมเบีย
หมวดหมู่:กีฬาในประเทศโคลอมเบีย
# เจดีย์ฮหวั่งฟุก
เจดีย์ฮหวั่งฟุก (ฮ้านตึ:) เป็นเจดีย์ในจังหวัดกว๋างบิ่ญ ประเทศเวียดนาม เจดีย์มีประวัติมากกว่า 700 ปี และเป็นหนึ่งในเจดีย์ที่เก่าแก่ที่สุดในภาคกลางของประเทศเวียดนาม

 ประวัติ 
thumb|210px|thumb|left|เจดีย์ฮหวั่งฟุก
ในปี ค.ศ. 1301 สมเด็จพระจักรพรรดิเจิ่น เญิน ตง แห่งราชวงศ์เจิ่น ทรงได้เยี่ยมชมวัดนี้และพระราชทานชื่อว่า วัดจีเกี๊ยน  และในปี ค.ศ. 1716 เหงียน ฟุก จู ขุนนางของตระกูลเหงียนได้เปลี่ยนชื่อวัดเป็น วัดกิ๊ญเทียน  ต่อมาสมเด็จพระจักรพรรดิมิญ หมั่ง แห่งราชวงศ์เหงียน ได้ทรงเยี่ยมชมวัดนี้ในปี ค.ศ. 1821 และทรงเปลี่ยนชื่อวัดแห่งนี้เป็น วัดฮหวั่งฟุก (ฮ้านตึ:) หรือที่เรียกว่า เจดีย์จั่ม หรือ เจดีย์กวาน 

เจดีย์ได้รับการบูรณะขึ้นใหม่หลายครั้ง ในปี ค.ศ. 1985 เจดีย์ได้รับความเสียหายอย่างรุนแรงจากพายุโซนร้อน เหลือเพียงประตูฐานของวัด และระฆังหนัก 80 กิโลกรัม และพระพุทธรูปเก่าบางส่วน วัดถูกรวมอยู่ในรายชื่อของมรดกทางวัฒนธรรมจังหวัดกว๋างบิ่ญ

ในเดือนธันวาคม ค.ศ. 2014 การบูรณะเจดีย์ได้รับการริเริ่มขึ้น เมื่อวันที่ 16 มกราคม ค.ศ. 2016 เจดีย์ใหม่ได้ถูกเปิดตัวด้วยการร่วมมือกันของรัฐบาลเวียดนาม สมาชิกของพุทธเถรจากประเทศเวียดนามและพม่า สมเด็จพระสังฆราชเทพ วงศ์ จากกัมพูชา และชาวพุทธทั่วประเทศเวียดนาม เจดีย์ฮหวั่งฟุกได้รับการยอมรับเป็นสมบัติทางประวัติศาสตร์ของประเทศเวียดนาม 

ในวันพิธีเปิดพุทธเถรจากพม่าได้นำพระบรมสารีริกธาตุพระโคตมพุทธเจ้าจากพระมหาธาตุเจดีย์ชเวดากองในย่างกุ้งไปยังเจดีย์ฮหวั่งฟุก

 สมุดภาพ
# เอลเมอร์ แมคคอลลัม
อ้างอิง
# สนธิสัญญาไม่แพร่ขยายอาวุธนิวเคลียร์
สนธิสัญญาไม่แพร่ขยายอาวุธนิวเคลียร์ (หรือเรียกทั่วไปว่า Non-Proliferation Treaty หรือ NPT) เป็นสนธิสัญญาระหว่างประเทศโดยมีวัตถุประสงค์เพื่อป้องกันการกระจายของอาวุธนิวเคลียร์และเทคโนโลยีอาวุธ เพื่อส่งเสริมความร่วมมือการใช้พลังงานนิวเคลียร์ในทางสันติ และเพื่อผลักดันเป้าหมายการบรรลุการลดอาวุธนิวเคลียร์และการลดกำลังรบโดยทั่วไปและสมบูรณ์

สนธิสัญญาฯ เปิดให้ลงนามในปี 2511 มีผลใช้บังคับในปี 2513 วันที่ 11 พฤษภาคม 2538 มีการขยายสนธิสัญญาฯ ขยายเวลาไปอย่างไม่มีกำหนด มีประเทศที่ปฏิบัติตาม NPT มากกว่าความตกลงจำกัดอาวุธและลดกำลังรบอื่นใด อันเป็นหลักฐานความสำคัญของสนธิสัญญาฯ มี 191 รัฐเข้าร่วมสนธิสัญญาฯ แม้ว่าเกาหลีเหนือ ซึ่งเห็นชอบ NPT ในปี 2528 แต่ไม่เคยปฏิบัติตาม โดยประกาศถอนตัวในปี 2546 มีรัฐสมาชิกสหประชาชาติสี่รัฐไม่เคยเข้าร่วม NPT ได้แก่ อินเดีย อิสราเอล ปากีสถานและเซาท์ซูดาน

สนธิสัญญาดังกล่าวรับรองรัฐอาวุธนิวเคลียร์ห้ารัฐ ได้แก่ จีน ฝรั่งเศส รัสเซีย สหราชอาณาจักรและสหรัฐอเมริกา (ซึ่งเป็นสมาชิกถาวรห้าประเทศแห่งคณะมนตรีความมั่นคงแห่งสหประชาชาติด้วย) สี่รัฐอื่นที่ทราบหรือเชื่อว่าครอบครองอาวุธนิวเคลียร์ ได้แก่ อินเดีย ปากีสถานและเกาหลีเหนือทดสอบอย่างเปิดเผยและประกาศว่าตนครอบครองอาวุธนิวเคลียร์ ฝ่ายอิสราเอลมีนโยบายปกปิดโครงการอาวุธนิวเคลียร์ของตน

NPT ประกอบด้วยคำปรารภและ 11 ข้อ แม้ไม่มีการแสดงมโนทัศน์ "เสา" อยู่ที่ใดใน NPT กระนั้น บางครั้งมีการตีความสนธิสัญญาว่าเป็นระบบสามเสา ซึ่งส่อความความสมดุลระหว่างเสา ดังนี้
 การไม่แพร่ขยาย
 การลดอาวุธ
 สิทธิการใช้เทคโนโลยีนิวเคลียร์อย่างสันติAmbassador Sudjadnan Parnohadiningrat, 26 April 2004, United Nations, New York, Third Session of the Preparatory Committee for the 2005 Review Conference of the Parties to the Treaty on the Non-Proliferation of Nuclear Weapons, furnished by the Permanent Mission of the Republic of Indonesia to the United Nations (indonesiamission-ny.org) 

NPT มักถูกมองโดยยึดการต่อรองศูนย์กลาง คือ "รัฐมิใช่อาวุธนิวเคลียร์ตาม NPT ตกลงว่าจะไม่ได้มาซึ่งอาวุธนิวเคลียร์และเพื่อเป็นการตอบแทน รัฐอาวุธนิวเคลียร์ NPT ตกลงแบ่งประโยชน์ของเทคโนโลยีนิวเคลียร์ในทางสันติและแสวงการลดอาวุธนิวเคลียร์โดยมุ่งกำจัดคลังแสงนิวเคลียร์ของตนในบั้นปลาย" มีการทบทวนสนธิสัญญาดังกล่าวทุกห้าปีในการประชุมเรียก การประชุมทบทวนของภาคีสนธิสัญญาไม่แพร่ขยายอาวุธนิวเคลียร์ แม้เดิมเข้าใจว่าสนธิสัญญามีระยะเวลาจำกัด 25 ปี แต่ภาคีผู้ลงนามตัดสินใจเป็นมติเห็นพ้องให้ขยายสนธิสัญญาอย่างไม่มีกำหนดและโดยปราศจากเงื่อนไขระหว่างการประชุมทบทวนในนครนิวยอร์กเมื่อวันที่ 11 พฤษภาคม 2538 เป็นผลจากความพยายามของรัฐบาลสหรัฐที่สำเร็จ โดยมีเอกอัครราชทูต โทมัส เกรแฮม จูเนอร์ เป็นผู้นำ

เมื่อมีการเสนอ NPT นั้น มีการทำนายว่าจะมีรัฐอาวุธนิวเคลียร์ 25–30 รัฐใน 20 ปี ทว่า กว่าสี่สิบปีให้หลัง มีห้ารัฐที่ไม่เป็นภาคี NPT และรวมอีกสี่รัฐเท่านั้นที่เชื่อว่าครอบครองอาวุธนิวเคลียร์ มีการใช้มาตรการเพิ่มหลายอย่างเพื่อเสริมความเข้มแข็งของ NPT และระบอบการไม่แพร่ขยายนิวเคลียร์ที่กว้างกว่า และทำให้รัฐยากที่จะได้มาซึ่งสมรรถนะผลิตอาวุธนิวเคลียร์ ซึ่งรวมการควบคุมการส่งออกของกลุ่มผู้จัดหานิวเคลียร์และมาตรการพิสูจน์ยืนยันที่มีการเสริมของพิธีสารเพิ่มเติมของ IAEA
# เจสซิก้า โจนส์ (ภาพยนตร์ชุดทางโทรทัศน์)
เจสซิกา โจนส์  เป็นภาพยนตร์ชุดทางโทรทัศน์อเมริกันแนวซูเปอร์ฮีโร โดยมีเค้าโครงมาจาก เจสซิกา โจนส์ ของมาร์เวลคอมิกส์ เรื่องนี้อำนวยการสร้างโดยทิม อีอาโคฟาโน นำแสดงโดยคริสเตน ริตเตอร์, ไมก์ โคลเตอร์, เรเชล เทย์เลอร์ เป็นต้น โดยออกอากาศทางเน็ตฟลิกซ์เมื่อวันที่ 20 พฤศจิกายน พ.ศ. 2558

นักแสดง
 คริสเตน ริตเตอร์ รับบท เจสซิกา แคมป์เบลล์ โจนส์
 ไมก์ โคลเตอร์ รับบท ลู้ก เคจ
 เรเชล เทย์เลอร์ รับบท แพทริเชีย "ทริช" วอล์กเกอร์
 วิล แทรวัล รับบท วิลล์ ซิมป์สัน
 เอริน มอรีอาร์ตี รับบท โฮป ชลอตต์แมน
 เอกา แดร์วิล รับบท แมลคัม ดูคาสส์
 แคร์รี-แอนน์ มอสส์ รับบท เจริน โฮการ์ท
 เดวิด เทนนันต์ รับบท คิลเกรฟ

แหล่งข้อมูลอื่น

 
 Marvel's Jessica Jones on Netflix
# ทางหลวงหมายเลข 4 (ประเทศพม่า)
ทางหลวงหมายเลข 4 เป็นทางหลวงแนวตะวันตก-ตะวันออกที่สำคัญของประเทศพม่า เชื่อมต่อเมืองเมะทีลา ในภาคมัณฑะเลย์ ไปยังเมืองท่าขี้เหล็ก ในรัฐฉาน บริเวณพรมแดนประเทศไทย ทางหลวงเส้นนี้เริ่มต้นใกล้กับเมืองเมะทีลา ซึ่งเชื่อมต่อกับทางหลวงหมายเลข 1 ไปทางทิศตะวันออกผ่านเมือง Hopong บรรจบกับทางหลวงหมายเลข 5 ทางทิศใต้ และไปสิ้นสุดที่เมืองท่าขี้เหล็ก เชื่อมต่อกับถนนพหลโยธิน ที่อำเภอแม่สาย จังหวัดเชียงราย
# ท่าขี้เหล็ก
ท่าขี้เหล็ก (,) เป็นเมืองชายแดนตั้งอยู่ในรัฐฉาน ทางตะวันออกของประเทศพม่า เป็นที่ตั้งศูนย์ราชการของจังหวัดและอำเภอท่าขี้เหล็ก เป็นเมืองที่มีประชากรมากที่สุดในภาคตะวันออกของรัฐ กล่าวคือ 51,553 คน จากสำมะโนประชากรเมื่อปี พ.ศ. 2557 นำหน้าเมืองเชียงตุง แต่มีประชากรมากเป็นอันดับที่ 4 ของรัฐhttp://citypopulation.de/Myanmar-Cities.html

 การขนส่ง 
มีท่าอากาศยานท่าขี้เหล็กซึ่งเชื่อมไปยังเมืองย่างกุ้ง มัณฑะเลย์ และเชียงตุง ส่วนการขนส่งทางถนน ด้านทิศเหนือมีทางหลวงเอเชียสาย 2 เชื่อมไปยังเมืองเชียงตุง ระยะทาง 106 กิโลเมตร และต่อไปทางตะวันตกถึงตองจี เมืองหลักของรัฐฉาน รวมทั้งถนนทางด้านตะวันออกทางหลวงเอเชียสาย 3 ไปยังเมืองลา และต่อไปยังมณฑลยูนนาน ประเทศจีน

 ภูมิอากาศ
# จอมพลแห่งโปแลนด์
จอมพลแห่งโปแลนด์  เป็นยศทหารที่สูงที่สุดในกองทัพโปแลนด์ ยศนี่เทียบเท่าจอมพลและพลเอกแห่งกองทัพ (OF-10) ในกองกำลัง นาโต
 ผู้ได้เลี่อนยศเป็นจอมพล 
+ จอมพลแห่งโปแลนด์#ชื่อเวลาที่ได้รับการแต่งตั้งหมายเหตุ 1.  70pxยูแซฟ ปิวซุดสกี  19 มีนาคม ค.ศ. 1920  จอมพลแห่งโปแลนด์คนแรกDekret L. 2093 Wodza Naczelnego z 19 marca 1920 (Dziennik Personalny M.S.Wojsk. Nr 12 z 3 kwietnia 1920 r.) – ] 2.  70pxแฟร์ดีน็อง ฟ็อช  13 เมษายน ค.ศ. 1923  ผู้บัญชาการฝรั่งเศส ดำรงยศจวบกับจอมพลแห่งฝรั่งเศสและจอมพลแห่งสหราชอาณาจักร 3.  70pxแอดวาร์ด รึดซ์-ชมิกวือ  10 พฤษจิกายน ค.ศ. 1936  ดำรงยศจอมพลแห่งโปแลนด์ถึงสงครามโลกครั้งที่สอง 4.  70pxมีเคา รอลา-ชือมีแยร์สกี  3 พฤษภาคม ค.ศ. 1945  จอมพลคนแรกแห่งสาธารณรัฐประชาชนโปแลนด์ 5.  70pxคอนสตันติน โรคอสซอฟสกี  5 พฤศจิกายน ค.ศ. 1949  ดำรงยศจวบกับจอมพลแห่งสหภาพโซเวียต 6.  70pxมาเรียน สปือคาลสกี  7 ตุลาคม ค.ศ. 1963  เสียชีวิตในขณะปฏิบัติหน้าที่
# คณะเผยแพร่ศาสนาแอละโมในแซนแอนโทนีโอ
คณะเผยแพร่ศาสนาแอละโมในแซนแอนโทนีโอ  หรือทั่วไปเรียก ดิแอละโม (the Alamo) เป็นส่วนหนึ่งของแหล่งมรดกโลกคณะเผยแพร่ศาสนาแซนแอนโทนีโอในแซนแอนโทนีโอ รัฐเท็กซัส สหรัฐ ก่อตั้งในคริสต์ศตวรรษที่ 18 เป็นคณะเผยแพร่ศาสนาโรมันคาทอลิกและป้อมปราการ (fortress compound) เป็นสมรภูมิของยุทธการที่ดิแอละโมใน ค.ศ. 1836 ปัจจุบันแอละโมเป็นพิพิธภัณฑ์ในเขตประวัติศาสตร์จัตุรัสแอละโม

ที่แห่งนี้เป็นคณะเผยแพร่ศาสนาของสเปนแรก ๆ ในเท็กซัส สร้างเพื่อการศึกษาแก่อเมริกันพื้นเมืองในพื้นที่หลังเข้ารีตศาสนาคริสต์ ใน ค.ศ. 1793 คณะเผยแพร่ศาสนาถูกเปลี่ยนเป็นโลกวิสัย (secularize) และถูกทิ้ง สิบปีต่อมา กลายเป็นป้อมที่มีหน่วยทหารประจำ คือ กองร้อยบินที่สองซานการ์โลสเดปาร์รัส (Second Flying Company of San Carlos de Parras) ซึ่งคาดว่าจะให้ชื่อคณะเผยแพร่ศาสนานี้ว่า แอละโม ระหว่างการปฏิวัติเท็กซัส พลเอก มาร์ติน เปร์เฟกโต เด โกส (Martín Perfecto de Cos) ของเม็กซิโกยอมจำนนป้อมต่อกองทัพเท็กซัสในเดือนธันวาคม ค.ศ. 1835 หลังการล้อมเบคาร์ (Siege of Béxar) จากนั้นทหารเท็กซัสจำนวนค่อนข้างน้อยยึดครองป้อมเป็นเวลาหลายเดือน สุดท้ายแพ้ที่ยุทธการที่ดิแอละโมในวันที่ 6 มีนาคม ค.ศ. 1836 เมื่อกองทัพเม็กซิโกถอยจากเท็กซัสอีกหลายเดือนต่อมา พวกเขาทลายกำแพงของดิแอละโมหลายส่วนและเผาอาคารบางหลัง

ในอีกห้าปีต่อมา มีการใช้ดิแอละโมบางครั้งเพื่อประจำทหารทั้งฝ่ายเท็กซัสและเม็กซิโก แต่สุดท้ายก็ถูกทิ้ง ใน ค.ศ. 1849 หลายปีหลังเท็กซัสถูกผนวกเข้าสหรัฐ กองทัพบกสหรัฐเริ่มให้เช่าที่นี้สำหรับใช้เป็นสถานีพลาธิการ (quartermaster's depot) กองทัพบกสหรัฐทิ้งคณะเผยแพร่ศาสนานี้ใน ค.ศ. 1876 หลังมีการก่อสร้างฟอร์ตแซมฮิวสตันในบริเวณใกล้เคียง มีการขายโบสถ์น้อยดิแอละโมให้รัฐเท็กซัส ซึ่งมีการจัดการท่องเที่ยวเป็นครั้งคราวแต่ไม่พยายามฟื้นฟู อาคารที่เหลือถูกขายให้บริษัทพ่อค้าที่ใช้เป็นร้านของชำขายส่ง

หลังก่อตั้งใน ค.ศ. 1892 กลุ่มธิดาสาธารณรัฐเท็กซัสเริ่มพยายามรักษะดิแอละโม ใน ค.ศ. 1905 เอดีนา เอมีเลีย เด ซาบาลา และแคลรา ดริสกอลล์ชักจูงสภานิติบัญญัติรัฐให้ซื้ออาคารที่เหลือสำเร็จ และกำหนดให้กลุ่มธิดาสาธารณรัฐเท็กซัสเป็นผู้อารักขาถาวรของที่นั้น ในช่วงศตวรรรษถัดมา มีความพยายามเป็นครั้งคราวเพื่อโอนการควบคุมของดิแอละโมจากกลุ่มธิดา ต้น ค.ศ. 2015 ผู้ตรวจการที่ดินเท็กซัส จอร์จ พี. บุช ถอนการควบคุมดิแอละโมให้สำนักงานที่ดินทั่วไปเท็กซัสอย่างเป็นทางการ

วันที่ 5 กรกฎาคม ค.ศ. 2015 ดิแอละโมร่วมกับคณะเผยแพร่ศาสนาอีกสี่คณะในอุทยานประวัติศาสตร์แห่งชาติคณะเผยแพร่ศาสนาแซนแอนโทนีโอ ได้รับกำหนดเป็นแหล่งมรดกโลกของยูเนสโก
# แม่ไม้มวยไทย
แม่ไม้มวยไทย เป็นท่าต่อสู้ของวิชามวยไทยที่สำคัญที่สุด ซึ่งรวมถึงมีการใช้ในศาสตร์แห่งกระบี่กระบองSpazioCorpo Udine - Krabi Krabong  

 ประวัติความเป็นมา 
จากมติของคณะรัฐมนตรี ได้มีการอ้างอิงถึงสมเด็จพระสรรเพชญ์ที่ 8 (หรือสมเด็จพระเจ้าเสือ) ว่าทรงเป็นผู้คิดค้นท่าแม่ไม้ ไม้กลมวยไทย ในแบบฉบับพระเจ้าเสือ กระทั่งมีการทำเป็นตำรามวยไทย เพื่อถ่ายทอดแก่อนุชนสถาปนา 6 ก.พ. “วันมวยไทย” - คมชัดลึก

 แม่ไม้มวยไทย 
แม่ไม้มวยไทย แบ่งออกเป็น 15 ไม้ อันได้แก่ :

 ไม้ที่  ชื่อท่า  คำอธิบาย 1 สลับฟันปลา ใช้มือข้างหนึ่งปัดหมัดของอีกฝ่าย แล้วใช้มืออีกข้างกระแทกที่ไหล่ด้านนอกของฝ่ายรุก 2 ปักษาแหวกรัง ก้าวเท้าข้างหนึ่งทแยงเข้าวงใน ใช้แขนปัดหมัดฝ่ายรุกให้พ้นใบหน้า และใช้มืออีกข้างกระแทกไหล่ด้านในของฝ่ายรุก 3 ชวาซัดหอก ก้าวเท้าเฉียงออกวงนอก ยกแขนข้างหนึ่งปัดหมัดฝ่ายรุกออก แล้วใช้แขนอีกข้างหนึ่งยกศอกกระแทกชายโครงฝ่ายรุก 4 อิเหนาแทงกริช ก้าวเท้าทแยงเข้าวงใน ยกแขนข้างหนึ่งปัดหมัดฝ่ายรุกออก แล้วใช้แขนอีกข้างหนึ่งยกศอกกระแทกชายโครงฝ่ายรุก 5 ยอเขาพระสุเมรุ ก้มศีรษะเพื่อให้หมัดฝ่ายรุกพ้นไป พร้อมก้าวเท้าไปข้างหน้าเล็กน้อย แล้วใช้หมัดเสยคางฝ่ายรุก 6 ตาเถรค้ำฝัก ก้าวเท้าข้างหนึ่งเข้าวงใน พร้อมกับงอแขนข้างหนึ่งปัดหมัดฝ่ายรุกให้พ้นศีรษะ แล้วใช้มืออีกข้างชกปลายคางฝ่ายรุกทันที 7 มอญยันหลัก ยกแขนทั้งสองป้องกันหน้า แล้วใช้เท้าข้างหนึ่งถีบท้องหรือช่องอกฝ่ายรุกให้กระเด็น 8 ปักลูกทอย หันตัวหาทิศทางที่ฝ่ายรุกเตะมา ยกศอกทั้งสองขึ้นป้องกัน พร้อมกับใช้มือป้องกันการพลาดถูกใบหน้าไปในตัว 9 จระเข้ฟาดหาง ใช้ส้นเท้ากระแทกเข้าที่ศีรษะของฝ่ายรุก 10 หักงวงไอยรา ใช้แขนโอบจับบริเวณน่องฝ่ายรุก พร้อมกับใช้ศอกอีกข้างแทงเข้าที่บริเวณโคนขาของฝ่ายรุก 11 นาคาบิดหาง ใช้มือทั้งสองตะปบส้นเท้าอีกฝ่ายที่เตะมา แล้วใช้มือที่จับปลายเท้าฝ่ายรุกบิดออกด้านนอก ใช้มือที่จับส้นเท้าฝ่ายรุกดึงเข้าหาตัว พร้อมใช้เข่ากระแทกเข้าที่น่องฝ่ายรุก 12 วิรุฬหกกลับ พลิกตัวทแยงสู่ทิศที่ฝ่ายรุกเตะมา แล้วใช้เท้ากระแทกต้นขาฝ่ายรุกออกไป โดยใช้มือทั้งสองป้องกันการพลาดเตะถูกชายโครง 13 ดับชวาลา ใช้มือข้างหนึ่งกดแขนฝ่ายรุกที่ชกมาให้ลงต่ำ พร้อมกับใช้มืออีกข้างชกหน้าฝ่ายรุกในเวลาเดียวกัน 14 ขุนยักษ์จับลิง ยกแขนทั้งสองปัดการเตะที่แข้งของฝ่ายรุก แล้วยกแขนข้างหนึ่งป้องกันศอกของฝ่ายรุก ซึ่งเป็นการหลบการชก, การเตะ และการศอกในเวลาเดียวกัน 15 หักคอเอราวัณ ใช้มือทั้งสองจับที่ต้นคอของฝ่ายรุก แล้วกระแทกเข่าข้างหนึ่งไปที่หน้าของฝ่ายรุก

 แม่ไม้มวยไทยท่าอื่น 
บางสื่อระบุว่า แม่ไม้มวยไทยมีจำนวนถึง 385 ท่า โดยมีท่าที่ยากที่สุดคือ “นารายณ์บั่นเศียร”'มวยคาดเชือก' งดงาม แต่แฝงด้วยพิษสง - Manager Online

 ลูกไม้มวยไทย 
thumb|250px|รูปปั้นแสดงท่าแม่ไม้ และลูกไม้มวยไทย ที่วัดบางกุ้ง จังหวัดสมุทรสงคราม
ลูกไม้มวยไทย เป็นท่าย่อยที่แยกออกไปจากแม่ไม้ โดยผู้ฝึกต้องผ่านการฝึกแม่ไม้มวยไทยก่อน จึงจะสามารถฝึกลูกไม้มวยไทยได้ดี แบ่งออกเป็น 15 ไม้ อันได้แก่ :

 เอราวัณเสยงา
 บาทาลูบพักตร์
 ขุนยักษ์พานาง
 พระรามน้าวศร
 ไกรสรข้ามห้วย
 กวางเหลียวหลัง
 หิรัญม้วนแผ่นดิน
 นาคมุดบาดาล
 หนุมานถวายแหวน
 ญวนทอดแห
 ทะแยค้ำเสา
 หงส์ปีกหัก
 สักพวงมาลัย
 เถรกวาดลาน
 ฝานลูกบวบ

 ในวัฒนธรรมร่วมสมัย 
ในภาพยนตร์องค์บาก มีเพลง “แม่ไม้มวยไทย” ขับร้องโดยแอ๊ด คาราบาว ประกอบท้ายเรื่อง
# ฮิราอิซูมิ
ฮิราอิซูมิ วัด สวน และแหล่งโบราณคดีต่าง ๆ ที่แสดงลักษณะของนิกายสุขาวดีในพระพุทธศาสนา คือ แหล่งมรดกโลกทางวัฒนธรรมของประเทศญี่ปุ่น ประกอบด้วยแหล่งวัฒนธรรม 5 รายการ และภูเขากินไกซันอันศักดิ์สิทธิ์ ปรากฏเป็นหลักฐานร่องรอยของสถานที่ราชการ กำหนดอายุตั้งแต่คริสต์ศตวรรษที่ 11 และ 12 (พุทธศตวรรษที่ 16-17) ในช่วงสมัยที่ฮิราอิซูมิเป็นศูนย์กลางการปกครองของอาณาจักรทางเหนือ และเป็นคู่แข่งกับเกียวโต อาณาจักรนี้สร้างอยู่บนพื้นฐานความคิด ตามคติความเชื่อเรื่องจักรวาล ของพระพุทธศาสนานิกายมหายาน สุขาวดีที่แพร่หลายเข้ามาในญี่ปุ่นในช่วงคริสต์ศตวรรษที่ 8 (พุทธศตวรรษที่ 13) สมบัติทางวัฒนธรรมชิ้นนี้แสดงถึงความเป็นดินแดนสุขาวดีอันเป็นที่ปรารถนาของมนุษย์ภายหลังความตาย รวมทั้งความสงบของจิตใจในขณะที่ยังมีชีวิตอยู่ นิกายสุขาวดีจึงพัฒนาขึ้นในการออกแบบและวางผังสวนที่เป็นลักษณะเฉพาะของญี่ปุ่น ด้วยการผสมผสานกันระหว่างการบูชาธรรมชาติตามความเชื่อดั้งเดิมและลัทธิชินโตของชาวญี่ปุ่น

 มรดกโลก 
ฮิราอิซูมิ วัด สวน และแหล่งโบราณคดีต่าง ๆ ที่แสดงลักษณะของนิกายสุขาวดีในพระพุทธศาสนา ขึ้นทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 35 เมื่อ พ.ศ. 2554 (ค.ศ. 2011) ที่กรุงปารีส ประเทศฝรั่งเศสด้วยข้อกำหนดและหลักเกณฑ์ในการพิจารณา ดังต่อไปนี้

(ii) - เป็นสิ่งที่มีอิทธิพลยิ่ง ผลักดันให้เกิดการพัฒนาสืบต่อมาในด้านการออกแบบทางสถาปัตยกรรม อนุสรณ์สถาน ประติมากรรม สวน และภูมิทัศน์ ตลอดจนการพัฒนาศิลปกรรมที่เกี่ยวข้อง หรือการพัฒนาการตั้งถิ่นฐานของมนุษย์ ซึ่งได้เกิดขึ้นในช่วงเวลาใดเวลาหนึ่ง หรือบนพื้นที่ใด ๆ ของโลกซึ่งทรงไว้ซึ่งวัฒนธรรม
(vi) - มีความคิดหรือความเชื่อที่เกี่ยวข้องโดยตรงกับเหตุการณ์ หรือมีความโดดเด่นยิ่งในประวัติศาสตร์
 แหล่งข้อมูลอื่น 
 Chusonji
# สนใบพาย
สนใบพาย  เป็นสนในสกุล Podocarpus กระจายพันธุ์ในบรูไน, อินโดนีเซีย, มาเลเซีย, ปาปัวนิวกินี, ฟิลิปปินส์, สิงคโปร์, และไทยPodocarpus polystachyus - IUCN Red List ลักษณะเป็นไม้ยืนต้นขนาดเล็กถึงขนาดกลาง สูง 4-8 เมตร ใบเป็นใบเดี่ยว ออกเรียงสลับรูปรีถึงรูปขอบขนานแกมรูปหอก กว้าง 0.4-0.5 เซนติเมตร ยาว 3-7 เซนติเมตร ดอกแยกเพศ แยกต้น ดอกเพศผู้สีเหลืองอ่อน ออกเป็นช่อแกนคล้ายหางกระรอกตามง่ามใบ เป็นกลุ่ม กลุ่มละ 3-5 ช่อ แต่ละช่อยาว 2-4.5 เซนติเมตร ดอกเพศเมียออกเดี่ยวตามง่ามใบ รังไข่ตั้งอยู่บนก้านส่วนที่บวม ผลกลมมนหรือเบี้ยว ขนาดกว้าง 7 มิลลิเมตร ยาว 9 มิลลิเมตรPodocarpus polystachyus - องค์การสวนพฤกษศาสตร์ สนใบพายนิยมปลูกเป็นไม้ประดับ ลำต้นใช้ทำของใช้และใบอาจใช้รักษาโรคปวดข้อได้Podocarpus polystachyus - Wildsingapore
# เหงา เหงา
"เหงา เหงา"  เป็นซิงเกิลเพลงของวรันธร เปานิล ผู้ประพันธ์คำร้องและทำนอง คือ เพิ่มศักดิ์ พิสิษฐ์สังฆการ, สุดเขต จึงเจริญ, และอนันต์ ดาบเพ็ชรธิกรณ์ ผู้เรียบเรียง คือ เพิ่มศักดิ์ พิศิษฐ์สังฆการ เพลงนี้ออกจำหน่ายในวันที่ 9 กุมภาพันธ์ พ.ศ. 2559

เพลงนี้เป็นแนวอิเล็กทรอนิกส์และซินธ์ป๊อป ว่าด้วยคนเหงา คิดถึงแต่คนรักเก่า เมื่อความโกรธหรือความไม่เข้าใจต่าง ๆ ผ่านพ้นไป ความรู้สึกเหงาก็เข้ามาแทนที่ เน้นสร้างอารมณ์แห่งความคิดถึง โดยไม่มีคำว่า "คิดถึง" อยู่ในเพลง แต่ใช้คำถามว่า จะรู้สึกเหมือนกันหรือไม่จาก Girl Group สู่ ศิลปินเดี่ยว 'อิ๊งค์ วรันธร' สาวหน้าหวานค่าย Boxx Music พร้อมทีเซอร์ MV

ผู้กำกับมิวสิกวิดีโอเพลงนี้ คือ คงเดช จาตุรนต์รัศมี ซึ่งเคยทำงานกับวรันธรในภาพยนตร์เรื่อง สแน็ป... แค่ได้คิดถึง นอกจากนี้ กันต์ ชุณหวัตร ยังร่วมเล่นมิวสิกวิดีโอ

การตอบรับ
จากการจัดอันดับของซี้ดเอฟเอ็ม เพลง "เหงา เหงา" อยู่อันดับ 4 ในผังดนตรีเพลงยอดนิยม 20 เพลงประจำวันที่ 20 มีนาคม พ.ศ. 2559 ซึ่งวัดจากการออกอากาศของคลื่นวิทยุในกรุงเทพมหานครและปริมณฑลจำนวน 40 สถานี

ชาร์ต
ชาร์ต (พ.ศ. 2559)อันดับสูงสุด อินเท็นซีฟวอท์ช มิวสิก ชาร์ต ท็อป 40  เพลงไทยสากล 2016IW Music Chart Top 40 เพลงไทยสากล ประจำปี 2016 15 ไอทูนส์สโตร์ไทยแลนด์ ท็อปชาร์ต 23 ซี้ดเอฟเอ็ม ชาร์ตท็อป 20อันดับ2ดีใจมากกกกกกกก มากกกกกกกกกกก ขอบคุณดีเจ SEED 97.5 FM และทุกคนที่โหวตเพลงของอิ้งค์น้า ขอบคุณมากๆจริงๆค่ะ ขอบคุณพี่ๆทีมงาน BOXX MUSIC ทุกคนด้วยนะคะ กูดทีม 2 อีเอฟเอ็ม ชาร์ต 94 ท็อป แอรเพลย์ 23 ฟังใจ +10 เรียล-ไทม์ ชาร์ต" เหงา เหงา " คนฟังจะใกล้หมื่นคนแล้ววววว วันนี้มีปล่อย MV ด้วยน้า ใครที่ยังไม่ได้ฟัง >> คลิกที่ลิงก์นี้ไปเลยนะฮะ https://www.fungjai.com/search?keyword=เหงา+เหงา 1 แคตเรดิโอ ชาร์ตท็อป 30เหงาเหงา คงที่ อันดับที่1 Cat Radio เป็นสัปดาห์ที่สองแล้ว🎉🎉🎉🎉ขอบคุณทุกคนมากๆนะคะ ขอบคุณผู้ฟัง ดีเจ ทีมงานแคทเรดิโอ ที่ให้โอกาสเพลงเหงาเหงานะคะดีใจมากเลย😭ขอบคุณทีมงาน BOXX MUSIC มากๆด้วยนะคะกู้ดทีม 1 104.5 Fat Radio Chart 4 JOOX Top 100 Chart 2 JOOX Top 50 Thai Songs Chart 2 JOOX Top Top 50 Thai Indie Chart 2